cyanic-selkie/wikianc huggingface dataset:
Länsimaiden tuho
Maahanmuuttoa Vihavainen sanoo ”länsimaisen kulttuurin itsemurhaksi” ja hulluuden riemumarssiksi. Hänen mukaansa maahanmuuton haitallisuus länsimaille on tiedossa, mutta sitä ei haluta tunnustaa. Maahanmuuton kyseenalaistaminen ja vaihtoehdoista puhuminen on julistettu kielletyksi aiheeksi. Vihavaisen mukaan suurin osa ongelmista johtuu islamista, joka on erittäin hyökkäävä aate. Vihavaisen mukaan islam tuo länteen sen perusarvojen vastaisia asioita. Helsingin Sanomien haastattelussa kirjan ilmestyessä Vihavainen kutsui ”pöyristyttäväksi” Jussi Halla-ahon saamaa jumalanpilkkatuomiota ja sitä, että Muhammad-pilapiirrostapaukseen vastattiin sananvapauden arvoa polkemalla ja islamia mielistelemällä.
Vihavaisen mielestä venäläisellä kulttuurilla olisi annettavaa suomalaisille. ”Venäjällä pidetään arvoja kunniassa. Kukaan ei esimerkiksi epäile, ettei korkeakulttuuri olisi parempaa kuin matalakulttuuri”, Vihavainen sanoi Helsingin Sanomissa.
Vastaanotto
Kaj Färm sanoi Yleisradion Päiväntasaaja-ohjelman puheenvuorossa, että Venäjä ei koskaan ole ollut arvoiltaan tai käytännöiltään länsimainen maa, eikä se edes halua olla sellainen. Vihavaisen mukaan ”venäläisillä on kuitenkin 'arvot kohdallaan', vaikkei niihin esimerkiksi demokratia eikä sanan- tai mielipiteenvapaus kuulukaan”.
Humanisti-lehdessä Jussi K. Niemelä kirjoitti, että Vihavainen moralisoi tyhjästi nuorisokulttuureja ja kaipaa mielikuvitukselliseen menneisyyteen. Tiedonantajassa tutkija Mervi Leppäkorpi kirjoitti teoksen sisältävän sekavaa rakennetta, jatkuvaa toistoa ja kesken jätettyjä ajatuksia. Pamflettimainen kirja sisältää ”näennäistiedettä, josta aloittelevaa opiskelijaa rangaistaisiin kovalla kädellä”.
Tampereen kaupunginkirjasto
Tampereen kaupunginkirjaston päätoimipiste on Tampereen keskustassa sijaitseva pääkirjasto Metso. Kaupunginkirjastoon kuuluu lisäksi 14 lähikirjastoa ja kaksi kirjastoautoa.
Tampereen kaupunginkirjasto on osa PIKI-kirjastojen kirjastokimppaa. Se hoitaa myös opetus- ja kulttuuriministeriön määräämää yleisten kirjastojen alueellista kehittämistehtävää Pirkanmaalla ja Keski-Suomessa. Aiemmin se on toiminut Pirkanmaan maakuntakirjastona. Maakuntakirjastojärjestelmä lakkautettiin vuoden 2017 lopussa.
Podporožje
thumb|Svirskajakatu Podporožjessa. thumb|Voimalaitoksen ohittava kanava. thumb|Ylä-Manderin matkailukeskus. Podporožje (, suomeksi myös Koskenala ) on kaupunki ja Podporožjen piirin hallinnollinen keskus Leningradin alueella Venäjällä. Se sijaitsee Syvärin keskijuoksulla 276 kilometriä Pietarista koilliseen. Kaupungissa on 16 200 ja Podporožjen kunnassa 16 400 asukasta (vuonna 2022).
Tampereen kaupunginkirjasto
Kaupunginkirjastolla on lähes kaksisataa työntekijää. Kirjaston toimipisteisiin tehtiin vuonna 2017 yhteensä 2,6 miljoonaa kirjastokäyntiä, ja lainauksia oli 4,7 miljoonaa.
Podporožje
Maantiede ja asutus
Podporožjen kaupunkikunnan pinta-ala on 2 055,65 neliökilometriä. Se rajoittuu lännessä Podporožjen piirin Nikolskin ja Vaaženin kaupunkikuntiin, idässä Voznesenjen kaupunkikuntaan, etelässä Vinnitsyn maalaiskuntaan ja Leningradin alueen Lotinapellon piiriin sekä pohjoisessa Karjalan tasavaltaan. Pinta-alasta 90 % on metsää, 4,7 % vesistöjä, 2,7 % maatalousmaata ja 1,9 % asuinaluetta. Jokia ovat Syvärin lisäksi Iivina (ven. Ivina) ja Jandeba ja järviä Bolšoje Kangozero, Kimozero, Konetskoje, Ladvozero, Perttijärvi (Pertozero), Pidmozero, Rehkozero, Urozero ja Vonozero. Ylä-Syvärin voimalaitoksen pato muodostaa Iivinan tulva-alueen. Hyötykaivannaisia ovat hiekka, sora, savi ja turve.
Tampereen kaupunginkirjasto
Historiaa
thumb|Tampereen kirjastotalo noin vuonna 1927. Tampereen kaupunginkirjasto perustettiin virallisesti 5. huhtikuuta 1861, mutta kaupungissa oli jo tätä ennen toiminut kaikille avoin lainakirjasto Sällskapet för Låne Bibliothek i Tammerfors stad vuosina 1837–1844. Kaupunginkirjastosta käytettiin vuoteen 1921 asti nimeä Tampereen kansankirjasto. Kirjastolla ei ollut aluksi omia tiloja, vaan se toimi vaihtuvissa vuokratiloissa muun muassa Kauppakadulla ja Puutarhakadulla.
Podporožje
Maantiede ja asutus
Kaupungin lisäksi kuntaan kuuluu 12 kylää ja asutusta: Hevronjino, Homorovitsa (ven. Gomorovitši), Jandeba, Kezorutšei, Mätysova, Perttijärvi (Pertozero), Pitma (Pidma), Plotitšno, Posad, Šelmenitša (ven. Šemenitši), Tokari ja Volnavolok. Niistä ainoastaan Šelmenitšassa on yli sata asukasta. Kunnan asukasmäärä pienenee ja väestö ikääntyy.
Tampereen kaupunginkirjasto
Historiaa
Ajatus kirjastotalon rakentamisesta syntyi kirjaston johtokunnassa 1800-luvun lopulla. Hanke ei kuitenkaan edistynyt, ennen kuin vuorineuvos Emil Aaltonen tuki sitä huomattavalla lahjoituksella vuonna 1919. Valmistuessaan vuonna 1925 Tampereen kirjastotalo oli Suomen nykyaikaisin. Siellä otettiin ensimmäisten joukossa käyttöön avohyllyjärjestelmä, jossa kirjaston asiakkaat saivat itse ottaa kirjoja hyllystä.
Podporožje
Historia
Paikkakunta on syntynyt 1700-luvulla, kun Pietari Suuri siirsi Mstajoen talonpoikia Syvärin koskille hoitamaan laivaliikennettä. Koskien lähellä sijainneita Sigovetsin ja Medvedetsin kyliä alettiin 1800-luvun lopulla kutsua Podporožjeksi. Vuonna 1927 perustettiin Podporožjen piiri.
Tampereen kaupunginkirjasto
Historiaa
1920-luvulla perustettiin Tampereen ensimmäiset sivukirjastot Tammelan lainausasema (1922) ja Rantaperkiön siirtokirjastoasema (1923). Kaupunginkirjaston ensimmäinen kirjastoauto aloitti toimintansa kesällä 1966.
Podporožje
Historia
1930-luvulla ryhdyttiin rakentamaan vankityövoimalla Syvärin voimalaitoksia. Vuonna 1937 perustettiin Podporožjen taajama. Jatkosodan aikana alue oli suomalaisten miehittämä. Ylä-Syvärin voimalaitos valmistui vuonna 1953, ja vuonna 1956 taajama sai kaupungin statuksen.
Tampereen kaupunginkirjasto
Historiaa
Vanha kirjastotalo kävi ajan mittaan ahtaaksi. Rakennukseen suunniteltiin laajennusta, mutta se osoittautui liian hankalaksi toteuttaa. Nykyisen pääkirjasto Metson suunnittelu alkoi 1970-luvun lopulla, ja rakennus otettiin käyttöön elokuussa 1986. Metson piirsivät arkkitehdit Reima ja Raili Pietilä, jotka suunnittelivat myös Hervannan kirjaston.
Podporožje
Liikenne, talous ja palvelut
Podporožjen kautta kulkevat Lotinapellon ja Vytegran välinen maantie A215, Muurmannin rata ja Volgan–Itämeren vesitie. Kaupungista on linja-autoyhteydet Nikolskiin, Vaaženiin, Vinnitsyyn, Voznesenjeen, Lotinapeltoon, Pietariin ja Vytegraan. Rautatiellä on Podporožjen, Jandeban ja Tokarin asemat. Syvärillä on Ylä-Syvärin sulku ja Ylä-Manderin (ven. Verhnije Mandrogi) matkustajalaituri.
Tampereen kaupunginkirjasto
Historiaa
Kaupunginkirjastolla oli vuosina 2001–2014 käytössä liikkuva internetbussi Netti-Nysse, jossa opetettiin tietotekniikan perustaitoja.
Podporožje
Liikenne, talous ja palvelut
Kunnan pääelinkeino on teollisuus. Tärkeimmät yritykset ovat teräsbetonirakennetehdas, Metsä Forestin puunhankintayhtiö, konepaja, ompelimo ja vesivoimalaitos. Maataloutta edustavat yksityistilat ja puutarhaviljelmät. Lisäksi harjoitetaan kalankasvatusta.
Tampereen kaupunginkirjasto
Toimipisteet
thumb|Pääkirjasto Metso. thumb|Kaukajärven kirjasto. thumb|Sampolan kirjasto.
Podporožje
Liikenne, talous ja palvelut
Julkisiin palveluihin kuuluvat lastentarhat, keskikoulut, lasten taidekoulu ja harrastuskeskus, kulttuuri- ja vapaa-ajankeskus, piirin keskuskirjasto ja lastenkirjasto, piirisairaala ja palvelukeskus.
Kaupunkikuva ja matkailu
Podporožjen kaupunki sijaitsee pääosin Syvärin etelärannalla. Se koostuu useasta entisten kylien paikalle nousseesta lähiöstä, joiden nimiä ovat Pogra, Nižni gorodok, Svjatuha ja Valdoma. Keskusta on rakennettu voimalaitoksen lähelle 1930-luvulta lähtien. Sen etelä- ja länsipuolella sijaitsevat 1960–1990-lukujen kerrostaloalueet. Syvärin pohjoisrannalla on Olhovetsin pientaloalue. Teollisuusalueet sijaitsevat voimalaitoksen luona idässä ja Syvärin mutkassa luoteessa.
Kunnan matkailupotentiaali perustuu seudun puhtaaseen luontoon, vesistöihin ja metsästysmahdollisuuksiin. Kulttuuriperintökohteita ovat Homorovitsan ja Pitman kirkot, Posadin (entisen Rozmegan) tsasouna ja Ylä-Syvärin voimalaitos. Entisessä Ylä-Manderin kylässä toimii risteilyaluksia palveleva matkailukeskus. Kunnassa on majoituspalveluja, matkailutoimisto ja kotiseutumuseo.
Särkilahti (täsmennyssivu)
Särkilahti tarkoittaa:
Sukunimi
Varhaiset Särkilahdet ovat lähtöisin Taivassalon Särkilahdesta. Suku sammui mieskannalta 1500, mutta Turun pormestari Niilo Pietarinpoika otti vaimonsa puolelta olevan Särkilahti-nimen käyttöön, ja nimi muuttui myöhemmin muotoon Stiernkors. Tämäkin suku sammui 1667.
Tiokarboksyylihapot
Tiokarboksyylihapot ovat orgaanisia yhdisteitä ja rakenteeltaan karboksyylihappojen analogeja. Niiden rakenteessa yksi (monotiokarboksyylihapot) tai molemmat (ditiokarboksyylihapot) karboksyylihapon happiatomeista on korvautunut rikkiatomilla.
Rakenne, ominaisuudet ja valmistus
Tiokarboksyylihapoilla on kaksi tautomerista muotoa, jotka ovat tiolimuoto ja tionimuoto. Tiolimuodossa kaksoissidos on hiilen ja hapen välillä, ja tionimuodossa se on hiilen ja rikin välillä. Tiolimuodot ovat tyypillisesti pysyvämpiä. Tiokarboksyylihappojen tiolimuotoja kutsutaan myös S-hapoiksi ja tionimuotoja O-hapoiksi.
Monotiokarboksyylihapot ovat tyypillisesti keltaisia nesteitä tai kiinteitä aineita. Niillä on usein epämiellyttävä haju. Tiokarboksyylihapot ovat karboksyylihappoihin verrattuna happamampia ja reaktiivisempia. Ditio­karboksyyli­hapot ovat hyvin astabiileja ja reagoivat helposti kosteuden kanssa. Väriltään ne ovat usein punaisia.
Monotiokarboksyylihappoja valmistetaan karboksyyli­happojen ja fosforipentasulfidin välisellä reaktiolla tai happokloridien tai anhydridien reagoidessa vetysulfidin tai sulfidisuolojen kanssa. Ditiokarboksyylihappoja muodostuu Grignard-reagenssien reagoidessa hiilidisulfidin kanssa.
Evert Julius Bonsdorff
Evert Julius Bonsdorff (24. syyskuuta 1810 Turku – 30. heinäkuuta 1898 Muurla ) oli suomalainen anatomi, eläintieteilijä ja lääkäri. Anatomian ja fysiologian professorina vuosina 1846–1871 toiminut Bonsdorff tunnetaan lääkäriopetuksen uudistajana ja Helsingin yliopiston lintukokoelmien perustajana. Arkkiatrin arvon Bonsdorff sai vuonna 1859 ja valtioneuvoksen vuonna 1871. Bonsdorff sai professorin arvonimen 1841.
Hän väitteli lääketieteen tohtoriksi 1840. Hän tuli 1837 anatomian prosektoriksi ja anatomian ja fysiologian apulaiseksi. Vuonna 1846 hänestä tuli Helsingin yliopiston anatomian ja fysiologian professori. Hän otti anatomian opetuksessa käyttöön opiskelijoiden itse tekemät leikkelyharjoitukset. Lisäksi hän kiinnitti opiskelijoiden huomion sairauden aiheuttamiin muutoksiin elinten rakenteessa ja toiminnassa.
Bonsdorff oli ahkera tutkija ja julkaisija anatomian alalla. Hänen ansiostaan oikeuslääketieteessä syntyi ruumiinvammojen uusi luokitus. Hän hankki Magnus von Wrightin avulla laajan Suomen lintujen kokoelman sekä kokoelman kaksisiipisiä hyönteisiä. Kokoelma on nimetty Bonsdorffin museoksi. Myös ainutlaatuisen luustokokoelman syntyminen on hänen ansiostaan.
Deathlike Silence (yhtye)
Deathlike Silence on suomalainen melodista heavy metalia soittava yhtye, joka on perustettu Turussa vuonna 2003. Yhtyeen perustajajäsen on kitaristi Mr. Catafalque, joka on myös sanoittanut ja säveltänyt lähes kaikki yhtyeen kappaleet. Yhtyeen esikoisalbumi Vigor Mortis ilmestyi 7. helmikuuta 2007 ja etenkin kappaleesta "Six Feet Under the Ground" tuli radiohitti. Yhtyeen entinen kosketinsoittaja Ms. Erna on soittanut aiemmin muun muassa Lordi-yhtyeessä koskettimia.
Timo Vihavainen
Timo Juhani Vihavainen (s. 9. toukokuuta 1947 Sulkava) toimi Helsingin yliopiston Venäjän tutkimuksen professorina vuosina 2002–2015. Hän on tutkinut myös Suomen historiaa, jossa hän on keskittynyt erityisesti niin sanotun suomettumisen aikaan 1960-luvulta 1980-luvulle. Hän on julkaissut muun muassa kirjat Kansakunta rähmällään: Suomettumisen lyhyt historia (1991), Länsimaiden tuho (2009) ja Itäraja häviää (2011).
Timo Vihavainen valmistui filosofian kandidaatiksi vuonna 1970, opiskeli Moskovan yliopistossa lukuvuoden 1972−73 ja työskenteli sen jälkeen peruskoulun yläasteen ja lukion historian ja yhteiskuntaopin lehtorina Vantaalla. Vuosina 1980−98 hän toimi Helsingin yliopiston assistenttina, vuosina 1998−2000 Suomen Pietarin-instituutin johtajana sekä vuosina 2000−2002 Suomen Akatemian tutkijana. Hän valmistui filosofian lisensiaatiksi vuonna 1983 ja väitteli tohtoriksi vuonna 1988.
Elämänpuu
Elämänpuu tarkoittaa seuraavia asioita:
RF-modulaattori
RF-modulaattori eli RF-muunnin on laite, joka muuttaa siihen syötetyn kantataajuisen signaalin radiotaajuiseksi.
Tällainen muutos on yleensä ensimmäinen vaihe signaalin siirtämiseksi esimerkiksi kuvanauhurista, kotitietokoneesta, pelikonsolista tai vastaavasta tietolähteestä antenniliitännän kautta televisiovastaanottimessa esitettäväksi.
RF-modulaattoreita tarvittiin digiaikaan siirtyessä, jotta sellaisetkin televisiot, joissa ei ollut scart-liitintä, saatiin kytkettyä digiboksiin.
Pekka Reinikainen
Pekka Jussi Reinikainen (s. 16. syyskuuta 1947 Helsinki) on suomalainen lääkäri, kristillinen kirjailija, poliitikko (KD) ja kreationisti. Reinikainen on valmistunut lääkäriksi Ranskan Montpellier’ssä. Hän on toiminut käytännön lääkärinä kaikkiaan yli 40 vuotta, johon sisältyy toiminta yli 10 vuotta kuntoutuslääkärinä ja koululääkärinä. Pekka Reinikainen on ollut kaksi kautta Lääkäriliiton valtuuskunnassa ja useissa valiokunnissa sekä Kunnallislääkärit ry:n hallituksessa, Helsingin aluelääkäriyhdistyksen puheenjohtajana sekä Suomen kristillisen lääkäriseuran puheenjohtajana. Reinikainen on myös Viron kristillisen lääkäriseuran kunniajäsen. Reinikainen on toiminut 10 vuotta sosiaalilautakunnan jäsenenä, 14 vuotta Helsingin kaupunginvaltuuston jäsenenä, kirkolliskokouksen jäsenenä sekä on Valtioneuvoston päihde- ja raittiusasiain neuvottelukunnan jäsen. Reinikainen pitää kutsumuksenaan kertoa maailmankuvista ja Raamatun luomiskertomuksesta.
Elämä
Reinikainen oli kertomansa mukaan nuorena ateisti mutta kääntyi sitten kristinuskoon, ja hän on nykyään tunnettu useista kristinuskoa ja nuoren Maan kreationismia puolustavista kirjoistaan (esimerkiksi Unohdettu Genesis ja Dinosaurusten arvoitus ja Raamattu). Reinikainen on puolustanut luomisoppia myös televisiossa ja vastannut katselijoiden kysymyksiin internetissä. Reinikainen on näkyvästi puhunut näennäistieteiksi katsottuja uskomushoitoja vastaan.
Reinikainen tunnetaan myös abortin vastaisista ja alkoholipoliittisista mielipiteistään. Alkoholin nauttimista hän kritisoi muun muassa kansantaloudellisista syistä ja raskauden aikana sikiölle aiheutuneista vaurioista. . Aborttia hän pitää lääkärin etiikan vastaisena, etenkin jos se tehdään sosiaalisin perustein, sen tekoa suositellaan tai ei oteta vastuuta abortille tehdyn henkisestä hyvinvoinnista, jota Reinikainen perustelee abortin kokeneiden kuusinkertaisella itsemurhariskillä. Alkoholipoliittisissa artikkeleissaan ja kannanotoissaan Reinikainen vaatii muun muassa keskioluen ja siiderin myynnin siirtämistä vähittäiskaupoista Alkon yksinoikeudeksi, alkoholin anniskeluikärajojen nostamista ja väkevien alkoholijuomien verotuksen palauttamista vuotta 2004 edeltäneelle tasolle. Hän on sanonut olevansa itse entinen alkoholisti.
Reinikainen on pyrkinyt eduskuntaan ja Euroopan parlamenttiin kuitenkaan onnistumatta. Vaalien jälkeen Eija-Riitta Korhola väitti, että Reinikaisen tukijoukot olivat lähettäneet puolueen johtajaa Bjarne Kallista vastustavia kiertokirjeitä ja että Leo Meller kampanjoi Reinikaisen puolesta. Lintuinfluenssavetoomuksessa Reinikainen esitti lintujen ruokinnan estämistä ja lintupopulaation harvennusta sekä arveli lintuinfluenssan voivan kehittyä vedenpaisumuksen kaltaiseksi koettelemukseksi ihmiskunnalle.
Reinikainen kirjoitti blogia Seurakuntalainen-verkkolehteen. 13.9.2017 hän hyökkäsi otsikolla "Kuinka huijarisaarnaaja diagnosoidaan" mm. Suomen piispoja vastaan, ja vähän myöhemmin otsikolla "Antikristillisen median analyysi" mm. kirkolliskokousta vastaan. 6.10.2017 Reinikainen siirtyi pitämään blogia Luominen-lehteen.
Maailman iästä
Reinikaisen mukaan maailmankaikkeus on vain noin 6000 vuotta vanha ja kaikki geologiset kerrostumat ja fossiilit ovat syntyneet vedenpaisumuksessa noin 4500 vuotta sitten.
Elämän alkuperästä
Reinikainen väittää, että todisteet luomisen puolesta ovat murskaavia ja todisteita evoluution puolesta ei oikeastaan ole lukuun ottamatta muuntelua esimerkiksi koirista. Reinikainen väittää edelleen, että meillä ei ole mitään tietoa siitä mikä on evoluution mekanismi, että mutaatioista eivät sattumanvaraiset virheet tuota yhtään mitään muuta kuin niin sanotun virheellisen koodin. Reinikaisen mukaan me emme tiedä, kuinka ensimmäinen solu syntyisi, mutta tiedämme mitä nämä mutaatiot saavat aikaan. Mutaatio synnyttää sairauksia ja kuolemaa. "Meidät on ikään kuin ohjelmoitu kuolemaan", Reinikainen sanoi.
Reinikaisen mukaan maailmassa on 30 000 sairautta, mistä voidaan laskea, että jäljet johtavat suoraan Eedenin puutarhaan. Reinikainen laskee uusimman DNA-tutkimuksen myötä, että 100 pysyvää sairautta tai mutaatiota syntyy joka sukupolvessa, noin 20 vuodessa. Sairauksien määrästä Reinikainen laskee, että 300 sukupolvea erottaa meidät Aatamista ja Eevasta. Sen hän uskoo olevan yksi DNA:n viesti. Reinikainen pitää tätä laskelmaa helposti ymmärrettävänä. 30 000:sta sairaudesta 6 000 on varmuudella mutaatioiden aiheuttamia ja Reinikainen uskoo, että loputkin sairaudet ovat.
Sydän
Reinikaisen mukaan ihmisen sydän "kuuntelee herkällä korvalla", mitä solut tarvitsevat. Jos on syöty iso ateria, veri menee vatsaan – jos taas juostaan maraton, veri menee lihaksiin. Koko ajan ihmisen eri osat pyytävät sydämeltä ravintoa ja happea. Reinikaisen mukaan tämä hienosäätö on suunnittelu ja välttämätön sydämen jaksamisen kannalta, koska jos syke olisi jatkuvasti vakio, sydän ei jaksaisi pumpata arviolta kuin muutaman viikon. Reinikainen täsmentää, että sydämen toiminnan hienosäätely on erittäin monimutkainen. Säätelyjärjestelmät, takaisinkytkentäjärjestelmät ja hormonaalisten pumppujen järjestelmät varmistavat, että sydän toimii koko ajan parhaalla mahdollisella tavalla. Mekanismi koostuu tuhansista bio-ohjelmista, jotka sopivat yhteen. Reinikaisen mukaan yhden bio-ohjelman tekeminen voisi kestää kymmeniä ihmistyövuosia. Bio-ohjelmat vaatii toimiakseen anturit, nanopumput ja takaisinkytkentäjärjestelmät. Lisäksi sydämessä on automaattinen tahdistin ja varatahdistin, joiden sähkö/hermoradassa on jarruja, jotka pistävät lihaksen pumppaamaan halutulla tavalla. Lihakset ovat spiraalin muodossa, jotta sydän toimii halutun ajan. Reinikainen ihmettelee sitä, että sydän lyö ja pitää sitä Jumalan lahjana ihmiselle.
Kyynelneste
Kyynelneste on Reinikaisen mukaan hieno aine, koska se tappaa taudin aiheuttajia. Kun ihminen itkee, niin kipu lievittyy, koska kyynelnesteeseen on Reinikaisen mukaan laitettu kipulääkettä – endorfiinia, joka nostaa mielialaa. Ihminen voi itkeä kivusta tai ilosta. Ilosta itkeminen lisää ilon määrää ja tätä Reinikainen pitää yhtenä Jumalan nerokkuuden ja hyvyyden ilmentymänä.
Boreo
Boreo Oyj on Helsingin pörssissä listattu yhtiö, joka luo arvoa omistamalla, hankkimalla ja kehittämällä B2B-liiketoimintoja Pohjois-Euroopassa. Helmikuuhun 2021 saakka yritys tunnettiin nimellä Yleiselektroniikka Oyj.
Boreon yhtiöt toimivat itsenäisesti omien strategioidensa mukaisesti. Emoyhtiö Boreo Oyj:n roolina on konsernin ja sen liiketoiminta-alueiden strateginen ja operatiivinen kehittäminen. Boreon päätavoite on omistaja-arvon luominen pitkällä aikavälillä, minkä se pyrkii saavuttamaan yritysostovetoisella strategialla, luomalla optimaaliset olosuhteet sen yhtiöille myynnin kasvattamiseen ja kannattavuuden parantamiseen sekä olemalla paras mahdollinen koti sen yhtiöille ja henkilöstölle.
Elokuussa 2021 ilmoitettiin, että Boreo yhdistyy Sievi Capitalin kanssa. Yhdistyminen olisi toteutettu siten, että Sievi Capital olisi sulautunut Boreoon. Joulukuussa 2021 yhdistyminen peruttiin.
Organisaatio
Maaliskuusta 2021 lähtien Boreon liiketoiminnot on organisoitu kolmeen liiketoiminta-alueeseen: Elektroniikka, Tekninen Kauppa ja Raskas Kalusto.
Elektroniikka
Elektroniikka-liiketoiminta-alue koostuu elektroniikan komponenttien, laitteiden ja järjestelmien jakelua harjoittavista liiketoiminnoista.
Raskas Kalusto
Raskas kalusto -liiketoiminta-alue koostuu betoniteollisuuden ja rakentamisen asiakkaita palvelevista liiketoiminnoista.​
​
Edellä mainittujen liiketoiminta-alueiden lisäksi Boreon organisaatioon kuuluu ”Muissa toiminnoissa” logistiikka- ja kuriiripalveluja tuottavat liiketoiminnot.
Omistus
Boreon viisi suurinta osakkeenomistajaa: (tilanne 20. joulukuuta 2022)
Manserock
Manserock on yleisnimitys tamperelaisten rockmuusikoiden tekemälle musiikille. Yleensä käsitteellä viitataan 1970-lukuun, jolloin Tampereelta nousi useita yhtyeitä ja esiintyjiä maanlaajuiseen kuuluisuuteen.
Tamperelaisen kevyen musiikin keskeisen vaikuttajan, rockmuusikoiden ja -yhtyeiden managerina toimineen Epe Heleniuksen mukaan manserock "ei ole koskaan ollut mikään varsinainen ilmiö", vaan nimitys keksittiin Helsingissä ja oli alun perin "haukkumasana suomenkieliselle junttirockille", mutta "artistien saavutusten myötä – – nimitys on saanut ylimääräistä hohtoa".
Manserockin niin kutsutun ensimmäisen aallon edustajat olivat tutustuneet toisiinsa tamperelaisissa opiskelijapiireissä 1970-luvun alussa. Tampereen kieli-instituuttiin opiskelemaan tullut Juice Leskinen muodosti Tampereen yliopistossa yhteiskuntatiedettä opiskelleiden Mikko Alatalon ja Harri Rinteen kanssa kokoonpanon Coitus Int, ja samoihin aikoihin Mauri "Moog" Konttinen ja Pertti "Veltto" Virtanen Virtanen-yhtyeen. Manserock-termin on yleisesti katsottu vakiintuneen Coitus Int- ja Alwari Tuohitorvi -yhtyeiden yhteisellä kiertueella vuonna 1975. Alatalo työskenteli muutamia vuosia myöhemmin kangasalalaisen Tabula Rasa -yhtyeen kanssa.
Hunter of Stars
Hunter of Stars on Sebalterin esittämä kappale, joka edusti Sveitsiä vuoden 2014 Eurovision laulukilpailussa Kööpenhaminassa. Kappaleen on säveltänyt ja sanoittanut Sebastiano Paù-Lessi eli Sebalter itse. Kappale on musiikkityyliltään folk rockia, ja sen kesto on kaksi minuuttia ja 59 sekuntia. Sebalter laulaa, viheltää ja soittaa viulua kappaleen aikana.
”Hunter of Stars” selviytyi toisesta semifinaalista finaaliin ollen semifinaalin neljäs 92 pisteellään. Finaalissa kappale sijoittui sijalle 13 kerättyään 64 pistettä. Suurin yksittäinen pistemäärä, 10 pistettä, tuli Puolalta.
Maastohiihdon maailmancup 2000–2001
Maastohiihdon maailmancup 2000–2001 oli historian 20. virallinen maastohiihdon maailmancup -kausi. Se alkoi Beitostølenissä 25. marraskuuta 2000 ja päättyi Kuopiossa 25. maaliskuuta 2001.
Metsämäki
Metsämäki on Turun kaupunginosa, joka sijaitsee E18-tien varrella. Alue on tehdasaluetta, ja siellä sijaitsee Topinojan kaatopaikka ja jätekeskus.
Alueella sijaitsee vuoden 2006 raviradaksi valittu Metsämäen ravirata.
Lähteet
60.49028°N, 22.33889°W
P-Dinitrobentseeni
p-Dinitrobentseeni eli 1,4-dinitrobentseeni (C6H4N2O4) on yksi bentseenin dinitratuista johdannaisista. Yhdistettä voidaan käyttää orgaanisissa synteeseissä väriaineiden valmistamiseen. p-Dinitrobentseeni on o- ja m-dinitrobentseenien isomeeri.
Ominaisuudet
Huoneenlämpötilassa p-dinitrobentseeni on väritöntä, valkoista tai hieman kellertävää kiteistä ainetta. Yhdiste on käytännöllisesti katsoen veteen liukenematonta ja liukenee hieman orgaanisiin liuottimiin kuten etanoliin, asetoniin, etikkahappoon, etyyliasetaattiin, bentseeniin ja kloroformiin. Yhdiste voi reagoida nukleofiilien kuten hydroksidi-ionien tai ammoniakin kanssa substituutioreaktiolla. p-Dinitrobentseeni pysäyttää tehokkaasti radikaalireaktiot, koska radikaalien reagoidessa sen kanssa muodostuu hyvin stabiili p-dinitrobentseeniradikaali.
Valmistus ja käyttö
Nitrattaessa bentseeniä tai nitrobentseeniä muodostuu isomeerien seos, jossa suurin osa on m-dinitrobentseeniä ja p-isomeeria on hyvin vähän. Tämän vuoksi yhdistettä valmistetaankin muilla keinoin kuten hapettamalla p-nitroaniliinia tai p-nitroaniliinin diatosniumsuolan ja natriumnitriitin välisellä reaktiolla.
p-Dinitrobentseeniä voidaan käyttää väriaineiden valmistamiseen.
Elossa
Elossa (Alive) on vuonna 1993 ensi-iltansa saanut Frank Marshallin ohjaama elokuva, joka perustuu tositapahtumiin.
Tarina
Uruguayn ilmavoimien lennolla 571 Fairchild FH-227D -lentokone törmää vuoreen matkallaan yli Andien ja syöksyy lumipeitteiselle vuoren rinteelle. Osa matkustajista kuolee välittömästi, osa loukkaantuu ja osa selviytyy vahingoittumattomina. He odottavat aikansa pelastajia, mutta kuulevat lopulta radiosta etsintöjen loppuneen. Muutama heistä lähtee lopulta etsimään tietä Chileen ja hakemaan apua.
Arvioita
Video-oppaassa vuodelta 1994 Bello Romano kuvaa elokuvaa luontevaksi mutta epätasaiseksi ja epäuskottavaksi. Hän antaa sille kolme tähteä viidestä, mikä vastaa sanallista arviota ”hyvä”.
Loukinen
Loukinen on joki Pohjois-Suomessa. Se saa alkunsa useita pienistä latvapuroista ja yhtyy Ounasjokeen Levin matkailukeskuksen lähellä. Loukisen pituus on noin 60 kilometriä. Loukinen sekä sen sivujoet Kapsajoki ja Seurujoki ovat hyviä kalavesiä.
Loukisen alkupisteestä on Ounasjokeen liittymispisteeseen matkaa noin 32 km.
Loukinen sivujokineen on perattu uittoa varten. Sinne on istutettu harjusta, siikaa ja järvitaimenta osana uiton ja voimaloiden velvoitteita.
Loukisen latvasuot ovat suojelualuetta. Siellä on lähteitä ja aapasuota. Alueen maaperä on kalkkipitoinen mikä vaikuttaa kasvillisuuteen. Alueella on myös merkitystä lintujen suojelun takia. Loukisen ympäristöarvoja on selvitetty perusteellisesti, koska sen läheisyyteen on haettu lupaa kultakaivokselle.
Aiheesta muualla
Kalasaalis.com / loukinen
Hortense Calisher
Hortense Calisher (20. joulukuuta 1911 New York – 13. tammikuuta 2009) oli yhdysvaltalainen kirjailija.
Calisher opiskeli Hunter College High Schoolissa ja valmistui Barnard Collegesta vuonna 1932. Hänen äitinsä oli saksalainen. Hän voitti Guggenheim-stipendin vuosina 1952 ja 1955. Hän kuului Yhdysvaltain Taiteiden ja kirjallisuuden akatemiaan vuodesta 1977.
Calisher oli useaan otteeseen ehdolla Kansallisen kirjapalkinnon saajaksi, ja hänelle myönnettiin O. Henry -palkinto. Hänet palkittiin vuonna 1986 Janet Heidinger Kafka -palkinnolla teoksesta The Bobby Soxer. Hänen omaelämäkertateoksensa Herself ilmestyi vuonna 1997.
Calisherin kirjallinen tuotanto on huomattavan laaja; hänen viimeinen teoksensa Tattoo for a Slave julkaistiin syksyllä 2004. Hän kuoli 97 vuoden iässä.
Somebody Put Something in My Drink
Somebody Put Something in My Drink on Ramones-yhtyeen vuonna 1986 julkaistun Animal Boy -levyn ensimmäinen kappale. Kappaleen on sanoittanut Richie Ramone.
Suomalaisyhtye Children of Bodom on levyttänyt kappaleesta cover-version. Ne Luumäet -yhtye levytti vuonna 1986 kappaleesta version nimellä ”Sam pani kai jotain juomaani”.
Ralf Kellermann
Kellermannin kasvattajaseura on MSV Duisburg, jota hän edusti vuodet 1988–1993 pelaten 2. Bundesliigassa vain kaksi ottelua. Vuodet 1993–1995 Kellermann edusti FSV Frankfurtia, vuodet 1995–1997 SC Verliä ja vuodet 1997–2000 Sportfreunde Siegeniä. Vuonna 2000 Kellermann siirtyi kolmanneksi korkeimmalla sarjatasolla pelanneeseen SC Paderborniin, jossa hän pelasi vuoteen 2002 mennessä 44 ottelua. Vuonna 2002 Kellermann siirtyi Oberliga Westfaleniin, jossa hän pelasi 49 ottelua ja lopetti uransa 36-vuotiaana vuonna 2004.
Valmentajauransa ensimmäisen pestin Kellermann sai kesällä 2008, kun hänestä tuli VfL Wolfsburgin naisten joukkueen päävalmentaja. Kaudella 2012–2013 Wolfsburg voitti triplan Kellermannin johdolla, kun seura saavutti voiton sekä Mestareiden liigassa, Bundesliigassa ja Saksan cupin. Seuraavalla kaudella eli kaudella 2013–2014 Wolfsburg voitti uudelleen Mestareiden liigan ja Bundesliigan. Tammikuussa 2015 Kellermann valittiin Kultainen pallo -gaalassa vuoden naisten valmentajaksi.
Urusvuori
Urusvuori on Turun kaupunginosa, joka sijaitsee Turun lentokentästä etelään. Alue on kaavoitettu teollisuus- ja liikennealueeksi. Keskustaan Urusvuoresta on matkaa kuusi kilometriä.
Lähteet
60.50278°N, 22.29722°W
Ikenobō Mangetsujō -hotellin tulipalo
Ikenobō Mangetsujō -hotellin tulipalo tapahtui aamuyöllä 2. marraskuuta 1968, kun Arima Onsen -kylpyläkeskittymässä Kōben alueella sijainneessa Ikenobō Mangetsujō -hotellissa syttyi tulipalo. Palo levisi osin puurakenteisen hotellin kaikkiin neljään kerrokseen maan päällä ja kahteen kellarikerrokseen. Hotellissa oli palon syttyessä 309 ihmistä, joista 30 kuoli ja 44 loukkaantui.
Rakennus
Ikenobō Mangetsujō -hotelli sijaitsi Arima Onsen -kylpyläkeskittymässä Kōben kaupungin alueella Japanissa Takijoen rannalla. Se oli rakennettu osissa niin, että vanhimmat osat olivat valmistuneet lokakuussa 1953 ja päärakennus elokuussa 1962. Hotelli koostui seitsemästä toisiinsa liitetystä rakennuksesta, joista neljä oli puurakenteisia. Rakennukset oli rakennettu eri tasoihin rinteelle. Kaikkiaan hotellissa oli pääsisäänkäynnin tasolta katsottuna neljä kerrosta maan päällä ja kaksi kellarikerrosta, joista alimmassa oli onsen-osasto. Hotellin pinta-ala oli 3 520 m2 ja kerrospinta-alaa oli kaikkiaan 11 258 m2. Hotellihuoneita oli kaikissa kuudessa kerroksessa. Sijainti rinteessä ja useat rakennukset aiheuttivat sen, että hotelli oli varsin sokkeloinen.
Tapahtumat
Palo sai alkunsa noin kello 2.30 aamuyöllä Niōden-rakennuksen toisesta kerroksesta, joka pääoven tasolta nähden oli hotellin ensimmäinen kellarikerros. Palon syttymispaikka oli keittiön ja vierashuoneiden välissä sijainneessa pienessä tarjoiluhuoneessa, jota käytettiin saken ja ruokatarjotinten valmisteluun ennen niiden viemistä vierashuoneisiin. Syttymissyy sen sijaan ei ole tiedossa. Palo alkoi levitä käytävää pitkin muualle Niōden-rakennukseen sekä syttymispaikan viereistä portaikkoa pitkin seuraavaan rakennukseen. Palon tuottama savu nousi portaikkoa, putkien läpivientejä ja seinien välisiä aukkoja pitkin hotellin ylimpiin kerroksiin ja levisi ympäri hotellia.
Eräs hotellin vieras heräsi pian palon alettua kummalliseen ääneen ja näki viereisessä rakennuksessa pienehköjä liekkejä katsoessaan ikkunasta ulos. Hän lähti tarjoiluhuoneelle tarkistamaan tilannetta ja näki sieltä tulevan savua. Hän ei kuitenkaan varoittanut muita tai soittanut hätäpuhelua, vaan poistui itse rakennuksesta. Seuraavana palon havaitsi Niōden-rakennuksessa yöpynyt henkilökunnan jäsen, joka havahtui huoneeseensa tunkeutuvaan savuun ja palaneen käryyn. Nähtyään liekkejä tarjoiluhuoneen ovella hän lähti herättämään muita henkilökunnan jäseniä ja varoittamaan muissa rakennuksissa nukkuvia. Kuultuaan hotellin aulassa yövartijalta, ettei kukaan ollut vielä soittanut hätänumeroon, hän teki hätäpuhelun vastaanottotiskin puhelimella kello 3.06.
Henkilökunta yritti alkusammutusta vedellä, mutta palo oli jo kasvanut liian suureksi. Palo aiheutti hotellissa täyden sähkökatkon, mikä vaikeutti muun henkilökunnan hälyttämistä. Monet henkilökunnan jäsenet ehtivätkin vain hädin tuskin pelastaa itsensä, eikä aikaa jäänyt vieraiden järjestelmälliseen evakuointiin. Vieraista moni havaitsi palon vasta, kun heidän huoneisiinsa alkoi tulla savua. Palokunnan saapuessa paikalle palo oli jo levinnyt laajalle. Niinpä palokunta joutui keskittymään aluksi palon rajaamiseen ja sai pelastettua hotellista vain seitsemän ihmistä. Lisäksi hotellin sijainti rinteellä joen varressa teki paloautojen sijoittelusta sekä sammutusveden hankkimisesta vaikeaa. Palo saatiin sammumaan kello 5.45 mennessä.
Uhrit ja vahingot
Palossa kuoli 30 ihmistä, joista yksi kuului hotellin henkilökuntaan. Lisäksi 44 ihmistä loukkaantui. Hotellin kaikki kuusi kerrosta kärsivät palovaurioita. Vaurioitunutta kerrospinta-alaa oli kaikkiaan 6 950 neliömetriä eli 62 prosenttia koko rakennuksesta.
Kuolonuhreista lähes kaikki menehtyivät joko Ginmatsu-kaku-rakennuksessa hotellin toisessa kerroksessa (15 uhria) tai Honmaru-rakennuksessa kolmannessa kerroksessa (12 uhria). Ginmatsu-kakun uhrit olivat kuolleet hyvin lähelle toisiaan. Osa palosta selvinneistä oli yöpynyt uhrien kanssa samassa huoneessa. Heidän mukaansa moni arveli palon havaittuaan ehtivänsä vaihtaa vaatteet, koska palo ei vaikuttanut vielä kovin uhkaavalta. Palo kuitenkin kehittyi nopeasti uhrien ollessa vaihtamassa vaatteita ja tapahtui yleissyttyminen, joka tappoi uhrit välittömästi. Honmarun kolmas kerros oli puolestaan ensimmäisiä paikkoja, joihin savua alkoi kertyä palon sytyttyä. Vieraiden päästessä käytävään näkyvyys oli savun vuoksi jo heikentynyt, ja he päättivät yrittää ikkunoiden kautta pakoon. He eivät kuitenkaan löytäneet hyvää jalansijaa ja joutuivat palaamaan käytävään, jossa näkyvyyden yhä heikentyessä he eivät löytäneet hätäpoistumistietä. He eksyivät käytävään kunnes menettivät tajuntansa hiilimonoksidipitoisuuden kasvaessa.
Syyt
Ikenobō Mangetsujō -hotellin oli paloa edeltäneissä tarkastuksissa todettu rikkovan paloturvallisuussääntöjä. Hotellin suuresta koosta huolimatta siellä ei ollut juuri lainkaan sammutusvälineistöä. Eri rakennusten välillä oli lasiset ovet ja palo-osastointi oli toteutettu puisin ovin, jotka eivät riittäneet estämään palon leviämistä. Vaiheittain rakennetun hotellin osien väliin oli jäänyt rakoja, joita pitkin savu ja liekit pääsivät leviämään, ja lisäksi moniosaisen hotellin sokkeloiset käytävät vaikeuttivat ulospääsyä. Hotellin käytävien sisustuksessa oli käytetty materiaaleja, jotka tuottivat palaessaan runsaasti savua. Niōden-rakennuksessa, josta palo sai alkunsa, ei ollut lainkaan automaattista paloilmoitinjärjestelmää.
Palotarkastajat olivat suositelleet korjaustoimia kymmenisen kertaa, mutta hotellin johto keskittyi rakentamaan uusia laajennuksia ennen paloturvallisuustoimien toteuttamista. Hotellin omistaja tai henkilökunnan jäsenet eivät olleet tietoisia vaadittavista paloturvallisuustoimista, ketään ei ollut asetettu vastuuseen öisestä palovartioinnista eikä henkilökunnalle ollut laadittu toimintasuunnitelmaa tulipalon varalle. Nämä tekijät yhdessä palon myöhäisen havitsemisen ja viivästyneen hätäilmoituksen kanssa johtivat siihen, että kaikki hotellissa olleet altistuivat runsaalle savunmuodostukselle ja moni menetti henkensä.
Lähteet
34.79592°N, 135.24656°W
Australian avoin tennisturnaus 2021 – naisten kaksinpeli
Sofia Kenin oli turnauksen puolustava mestari, mutta hän hävisi toisella kierroksella virolaiselle Kaia Kanepille.
Jennifer Morrison
Jennifer Morrison (s. 12. huhtikuuta 1979 Chicago, Illinois) on yhdysvaltalainen näyttelijä. Hän on ollut kihloissa näyttelijä Jesse Spencerin kanssa, jonka kanssa hän on näytellyt muun muassa elokuvassa Flourish sekä televisiosarjassa House. Vuosina 2011–2018 Morrison on näytellyt pääosaa  Olipa kerran -televisiosarjassa. Vuonna 2016 Morrison ohjasi ensimmäisen elokuvansa Sun Dogs.
Minas Morgul (albumi)
Minas Morgul on black metalia soittavan Summoning-yhtyeen toinen kokopitkä albumi, jonka julkaisi itävaltalainen Napalm Records vuonna 1995. Albumi on saanut nimensä J. R. R. Tolkienin fantasiakirjoissa esiintyvästä Minas Morgulista, joka on pahojen sormusaaveiden valtaama ja komentama Gondorin kaupunki. Suomeksi levyn nimi tarkoittaa mustan velhouden tornia.
Musiikillisesti Minas Morgul poikkeaa vahvasti edeltäjästään Lugburzista – se on paljon enemmän melodiapainotteisempi. Albumi sisältää kappaleet ”Lugburz”, ”Dor Daedeloth” ja ”Dagor Bragollach” promonauhalta, joskin ne on äänitetty uudelleen Minas Morgulia varten. Levy on äänitetty Hörnix Studiolla.
Albumi sisältyy myös Temple of Darkness Recordsin vuonna 2007 julkaisemaan Sounds of Middle-Earth -laatikkoon, jonka painos rajattiin tuhanteen.
Jännitelähteiden peruskytkennät
Jännitelähteiden peruskytkennät ovat sarjaankytkentä ja rinnankytkentä.
Keskenään samanlaisten tasajännitelähteiden (esimerkiksi akut, paristot) sarjaankytkentää käytetään, kun halutaan saada aikaan korkeampi lähdejännite. Sarjaankytkennässä tasajännitelähteet kytketään siten, että ensimmäisen lähteen plus-napa on kytketty toisen lähteen miinus-napaan, toisen lähteen plus-napa kolmannen miinus-napaan ja niin edelleen. Vapaaksi jäävät äärimmäisinä olevien lähteiden navat muodostavat yhdistetyn lähteen ulosottonavat.
Sarjaankytkennässä yhdistetyn lähteen lähdejännite saadaan komponenttilähteiden lähdejännitteiden summana ja sisäinen resistanssi samoin komponenttilähteiden sisäisten resistanssien summana.
Tasajännitelähteiden rinnankytkennässä komponenttilähteiden plus-navat kytketään yhteen ja samoin miinus-navat yhteen. Keskenään samanlaisten lähteiden ollessa kysymyksessä lähdejännite säilyy samana, mutta sisäinen resistanssi pienenee, jolloin kuormitettavuus paranee. Rinnankytkennässä muodostuneen yhdistetyn lähteen sisäinen resistanssi saadaan laskemalla komponenttilähteiden sisäisten resistanssien käänteisluvut yhteen ja ottamalla summasta käänteisluku.
Kodintekniikassa sarjaankytkentää käytetään varsin yleisesti paristojen käytön yhteydessä (esimerkiksi taskulampuissa ja äänentoistolaitteissa). Rinnankytkentä on harvinaisempi, sillä jos kahdesta rinnankytkettävästä paristosta toisessa on hieman poikkeava jännite, niin virta alkaa kulkea paristojen välillä itsekseen, jolloin energiaa kuluu hukkaan paristojen sisäisissä resistansseissa. Esimerkki rinnankytkennästä on auton käynnistäminen apuakun avulla.
Kokkolan kaupunginkirjasto
Kokkolan kaupunginkirjasto toimii Kokkolassa kuudessa eri toimipisteessä, lähikirjastoa, jotka sijaitsevat Koivuhaassa, Kälviällä, Lohtajalla sekä Ullavan kirkonkylällä että Rahkosessa. Kokkolassa toimii myös yksi kirjastoauto.
Kokkolan kaupunginkirjasto toimi Keski-Pohjanmaan maakunnan maakuntakirjastona vuoden 2017 loppuun asti, jolloin maakuntakirjastot lakkautettiin. Kirjasto sai maakuntakirjastostatuksen tammikuussa vuonna 1995 ja oli yksi kahdesta nuorimmasta Suomen maakuntakirjastosta Hämeenlinnan ohella.
Kaupunginkirjasto ylläpitää pääkirjastossa Chydenica-kotiseutukokoelmaa, johon kirjasto hankkii pääasiassa Kokkolaa koskevaa aineistoa ja valikoiden muuta Keski-Pohjanmaata käsittelevää aineistoa.
Adriana Pérez
Adriana Pérez (s. 20. marraskuuta 1992 Anzoátegui) on venezuelalainen tennispelaaja. Parhaimmillaan hän on ollut kaksinpelissä WTA-listan sijalla 186 huhtikuussa 2014 ja nelinpelissä sijalla 152 elokuussa 2013. Hän on voittanut urallaan seitsemän ITF-turnausta kaksinpelissä ja yhdeksän nelinpelissä. Pérez pelasi WTA-turnauksen pääsarjassa ensimmäisen kerran Florianópolisissa helmikuussa 2013, jossa hän hävisi avauskierroksella Chanelle Scheepersille. Hän edusti maataan Fed Cupissa ensimmäisen kerran vuonna 2011.
Koskenalan piiri
Koskenalan piiri on hallinnollinen piiri Leningradin alueen koillisosassa, noin 280 kilometrin päässä Pietarista. Se sijaitsee Äänisen lounaisrannalla Syvärijoen molemmin puolin. Piiri rajoittuu lännessä Lotinapellon piiriin, etelässä Tihvinän piiriin, idässä Vologdan alueeseen ja pohjoisessa Karjalan tasavaltaan kuuluviin Vepsän kansalliseen volostiin sekä Prääsän ja Aunuksen piireihin.
Piiri on perustettu vuonna 1927. Alueen pinta-ala on 7 679,2 km² ja asukkaita 38 900, joista valtaosa (21 700) asuu Koskenalan kaupungissa.
Kunnat
Koskenalan piiri on 1. tammikuuta 2006 lähtien jaettu viiteen kunnalliseen muodostelmaan: neljään kaupunkikuntaan ja yhteen maalaiskuntaan.
Spider-Man 2 (videopeli)
Spider-Man 2 on alun perin vuonna 2004 julkaistu toimintapeli, joka perustuu elokuvaan Spider-Man 2 – Hämähäkkimies 2. Peli on julkaistu usealle alustalle.
Freie Universität Berlin
thumb|150px|Yliopiston kampusalue Dahlemissa. thumb|150px|Yliopiston entinen biologian laitos, nykyisin oikeustieteiden käytössä. Freie Universität Berlin (lyh. FU Berlin, suom. Berliinin vapaa yliopisto) on yksi Berliinin neljästä yliopistosta. Siellä opiskelee noin 38 000 opiskelijaa (talvilukukausi 2019–2020). Yliopisto perustettiin vuonna 1948 Länsi-Berliiniin, kun Berliinin ykkösyliopisto, Humboldt-yliopisto, jäi Itä-Berliinin puolelle. 1980-luvulla se oli koko Saksan yliopistoista suurin, tuolloin siellä opiskeli peräti 66 000 opiskelijaa.
Saksan opetus- ja tutkimusministeriö on määritellyt Freie Universität Berlinin yhdeksi Saksan yhdestätoista huippuyliopistosta. Opiskelupaikoista käydään kovaa kilpailua – esimerkiksi vuonna 2013 kandidaattiohjelmiin haki 33 000 opiskelijaa, kun opiskelijapaikkoja oli tarjolla vain 4 300.
Spider-Man 2 (videopeli)
Kuvaus
Spider-Man 2 on edeltäjäänsä nähden laajempi. Pelaaja voi seikkailla haluamissaan paikoista ilman suurempia liikkumisrajoja. PlayStation 2-, Nintendo GameCube- ja Xbox-versioissa pelaaja voi pelata vapaasti Manhattanilla, Rooseveltissa, Ellis’ssa ja Liberty Islands’ssa. Muilla alustoilla peli on enemmän linearisempaa, lisäksi Windows-versio on suunnattu nuoremmille pelaajille.
Vihollisista mukaan on otettu elokuvassa esiintyneen Tohtori Mustekalan lisäksi Tärisyttäjä, Sarvikuono ja Mysterio. Katurikollisilla on käytössään käsiaseita, konepistooleja ja sorkkarautoja.
Koskenalan piiri
Hallinnollinen jako ennen vuotta 2006
Ennen vuoden 2006 kunnallishallintouudistusta Koskenalan piiri jaettiin kolmeen kaupunkityyppiseen taajamaan ja seitsemään kylähallintoalueeseen. Koskenalan kaupunki ei tuolloin kuulunut piiriin.
Kaupunkityyppiset taajamat
Kylähallinnot
Ennen vuotta 2006 lakkautettuja kylähallintoja
Elinkeinoelämä
Metsä-Botnialle valmistui OOO Svir Timberille sahalaitos 2006
Poliittinen sihteeri
Poliittinen sihteeri on alkujaan vain ministerin poliittinen avustaja, joka ottaa huomioon päinvastoin kuin virkamiessihteeri myös ministerin, puolueen ja sen kannattajien poliittisen linjan. Poliittiset sihteerit tulivat 1970-luvulla avustamaan ministereitä, mitä pidettiin poliittisina palkkiovirkoina ja yhden lajin puoluetukena. Poliittisten sihteerien määrä lisääntyi, mutta nimitys muutettiin neutraalimmaksi erityisavustajaksi. Osasta erityisavustajia tuli poliittisia valtiosihteereitä.
Ministereillä on tukenaan nykyään kahdenlaisia poliittisia sihteereitä: määräaikaiset valtiosihteerit ja erityisavustajat. Perinteisesti Suomessa varsinaisia valtiosihteereitä ovat olleet valtiovarainministeriön ja ulkoasiainministeriön kansliapäälliköt.
Poliittisen sihteerin nimitys on vakioitunut käyttöön myös korkeakoulu- ja järjestösektorilla, kun ylioppilaskuntien työntekijöitä kutsutaan monin paikoin edelleen poliittisiksi sihteereiksi, kuten koulutuspoliittinen sihteeri tai sosiaalipoliittinen sihteeri.
Erityisavustaja
Erityisavustaja (ennen poliittinen sihteeri) on valtion ministerille palkkaama avustaja, joka ottaa toimissaan huomioon myös puolueen ja ministerinsä poliittisen linjan. Hän on luonteeltaan henkilökohtainen poliittinen avustaja, vaikka hänet palkataan virkamieheksi.
Nyby (Ii)
pienoiskuva|Takaluoman talo Nybyssä Nyby on pieni maaseutukylä Iin kunnassa Pohjois-Pohjanmaalla. Kylä sijaitsee Ruukinlahden rannalla noin kolme kilometriä Olhavan kylän pohjoispuolella ja noin 19 kilometriä pohjoiseen kuntakeskuksesta. Valtatie 4 kulkee kylän ohitse.
Kylässä toimi vuosina 1783–1885 Nybyn lasitehdas, joka oli 1700-luvun lopulla Suomen merkittävin. Olhava on useissa ruotsin käännöksissä mainittu nimellä Nyby.
AFAS Stadion
AFAS Stadion on jalkapallostadion, joka sijaitsee Alkmaarissa Alankomaissa. Jalkapalloseura AZ Alkmaar pelaa stadionilla kotiottelunsa. Stadionin kapasiteetti on 17 023 ja se on avattu vuonna 2006. Ensimmäinen ottelu stadionilla pelattiin kotijoukkue AZ:n ja Arsenalin välillä, joka päättyi englantilaisetn voittoon 3–0 ja stadionin historian ensimmäisen maalin teki brasilialainen Gilberto Silva.
Kyläjärvi (Kangasala)
Kyläjärvi on Pirkanmaalla Kangasalla Kangasalan keskustaajaman lähellä Tiihalan kylässä ja osa-alueella sijaitseva järvi.
Maantietoa
Järven pinta-ala on 6,7 hehtaaria ja se on 400 metriä pitkä ja 250 metriä leveä. Se sijaitsee Tiihalassa peltoaukean keskellä Säkkölänjärven eteläpuolella. Sen rantaviivan pituus on 1,0 kilometriä ja sen rannat ovat peltomaiden keskellä olevaa suoja-aluetta, joka on ruohottunutta ja joka kasvaa pensaikkoa. Järvellä ei ole kartan mukaan saaria ja se on Virolan maatilaa lukuun ottamatta autio. Yhdystie 13991 kiertää järven sen eteläpuolelta.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Roineen alueeseen (35.713) se kuuluu. Järven vedenpinnan korkeus on 84,7 metriä mpy. Kyläjärvi laskee lyhyttä ojaa myöten Säkkölänjärveen, joka vuorostaan laskee Roineeseen.
Luontoarvoja
Järvi on voimakkaasti rehevöitynyt. Nykyään järvi on luonnonsuojelualuetta ja se kuuluu Natura 2000-alueeseen (FI0316005), johon sisältyvät myös Ahuli, Taivallammi, Kirkkojärvi ja Säkkölänjärvi.
Vaihtoehtoliike Itu
Vaihtoehtoliike Itu (1979–1989) oli suomalainen aatteellinen kulttuurijärjestö. Sen perustivat MLR:n (Marxilais-leniniläiset ryhmät) toiminnassa mukana olleet henkilöt, ja sen ohjelma perustui Matti Puolakan 1970-luvun aikana esittämiin uusiin ajatuksiin. MLR oli lakkautettu koska katsottiin, että marxismi ei kykene antamaan vastauksia ajan nostamiin uusiin kysymyksiin (vieraantuminen, ihmiskäsitys, moraalifilosofia jne), se on systeeminä kumottava ja toimintaa pyrittävä järjestämään uudelta pohjalta. Itu jatkoi suomettumisen ja Neuvostoliiton arvostelua. Sitä ei juuri noteerattu. Taistolainen lehdistö huomioi Idun kahdessa artikkelissa 1980-luvun alussa.
Idun toiminta
Itu järjesti syksyllä 1979 paneelitilaisuuksia, joihin kutsuttiin mukaan eri mielipidesuunnan edustajia, mm. Dan Steinbock, Pertti Lindfors, Sakari Hänninen, Yrjö Haila, Pekka Sundell, Ville Komsi ja Maukka Perusjätkä. Keskustelutilaisuuksista julkaistiin alkupuheenvuorot ja kommentit vihkoina.
Morgenbladet
Morgenbladet on norjalainen viikoittain ilmestyvä sanomalehti. Kirjapainaja Niels Wulfsberg perusti sen vuonna 1819 ja se oli maan ensimmäinen päivittäin ilmestyvä sanomalehti.
Vaihtoehtoliike Itu
Idun toiminta
Itu julkaisi myös lehtiä, vihkosia, monisteita ja Matti Puolakan kaksi kirjaa - Kysymyksiä marxilaisesta ihmiskäsityksestä sekä Mikä ihminen on? Jälkimmäisessä esitettiin systemaattinen marxilaisen filosofian kritiikki ja näkemys Kiinan kulttuurivallankumouksen katastrofaalisen epäonnistumisen syvimpiin syihin (Ks. Idun julkaisut, kirjoja).
Morgenbladet
Morgenbladet oli pitkään myös maansa suurin sanomalehti. Saksalainen Wehrmacht lakkautti lehden toisen maailmansodan aikana 15. huhtikuuta 1943.
Vaihtoehtoliike Itu
Idun julkaisuja
Julkaisut löytyvät kaikki Yliopiston kirjastosta; painetut vihkoset Kansan Arkistosta ja monistemuotoiset myöhemmät tekstit Kansallisarkistosta.
Morgenbladet
Sodan jälkeen lehdestä tuli konservatiivisempi, ja lehti kärsi taloudellisesti osittain siksi, että se ei halunnut antautua kaupallisuudelle ja kieltäytyi julkaisemasta mainoksia. Lehti elpyi lyhyeksi aikaa 1980-luvulla, kunnes silloinen päätoimittaja Hans Geelmuyden ajautui kiistoihin lehden omistajan kanssa ja erosi suuren osan lehden toimistuskunnan kanssa.